Een dood, 19 beseer na ongeluk by konsertFoto: ER24 Kylie Hatton, woordvoerder vir die Stad Kaapstad, sê ŉ vrou is gisteraand aan haar beserings oorlede nadat sy in die hospitaal opgeneem is. Die vrou is glo by die Christiaan Barnard-hospitaal oorlede. 19 mense is beseer waarvan 12 mense in die hospitaal moes opgeneem word. Hatton sê die polisie sal vanoggend die toneel ondersoek. ŉ Stellasie, waaraan advertensiebaniere gehang het, is deur ŉ sterk wind omgewaai waarna dit op konsertgangers geval het terwyl hulle gewag het om toegang tot die stadion te kry. Die konsert het voortgegaan ondanks die voorval.